לא מעט אנשים מחפשים את עצמם מבחינה מקצועית. פעמים רבות אנו מחליטים ללמוד מקצוע כזה או אחר ואז באמצע או אפילו בסוף תהליך אנו מגלים כי אין לנו חיבור אמיתי לתחום, כי אין עבודה בנישה שאנחנו מחפשים, כי זה לא מה שחשבנו… אם גם אתם מחפשים כיוון למקצוע שמצד אחד יש בו עבודה בשפע, מצד שני כולל מפגש תמידי עם אנשים, מקצוע מלא בתוכן, צבעים וסגנונות שאפשר ללכת איתו לכל מיני כיוונים ולא פחות חשוב מייצר פרנסה הגונה וראויה, אולי שווה לכם לשקול לימודי קוסמטיקה בבית ספר מיוחד להכשרת מקצועות האסתטיקה והקוסמטיקה.
מדובר באחד התחומים המובילים בארץ וגם בעולם, מקצוע שתמיד אפשר למצוא בו משרה בין אם זה במכוני יופי וקוסמטיקה פרטיים כעובד או עובדת שכירה ובין אם בפתיחה של מכון עצמאי. יש המון כיוונים שאפשר ללכת איתם עם המקצוע הזה, תמיד יש עוד קורס או עוד הכשרה שאפשר להעמיק איתה את הידע המקצועי ובואו לא נשכח, מדובר במקצוע שבמהות שלו אנו עוזרים לאנשים להיראות טוב יותר, להרגיש טוב יותר ולהיות בריאים יותר.
מהן שלושת הנישות הבולטות ביותר בתחום הקוסמטיקה?
כאמור מדובר בתחום עשיר בתכנים וברבדים החל מטיפולי פנים מסוגים שונים, פילינגים, הסרות שיער, עיצוב גבות אך יש שלוש תחומים מרכזיים שנחשבים למובילים ולמתפתחים ביותר.
פדיקור מניקור - המודעות לגבי טיפוח ונראות כפות הידיים, הציפורניים והרגליים עולה משנה לשנה. יותר ויותר אנשים מקפידים לבצע טיפולי מניקור ופדיקור במטרה לשמור על מראה אסתטי לכל מקום שהם הולכים ולא פחות חשוב בריא.
בניית ציפורניים - כסיסת ציפורניים נחשבת לתופעה ידועה. לצדה, נשים רבות לא מצליחות להאריך את ציפורניהן ולטפח אותן כחלק משגרת הטיפוח שלהן. הסיבות לכך הן רבות: מחסור בויטמינים, שגרת עבודה בעייתית, ציפורניים שנשברות וכדומה… בניית ציפורניים לצד פתרונות לק חדשניים כמו לק ג’ל, אבקה ועוד, תפסו תאוצה בתקופה האחרונה שכן פתרונות אלו מסייעים לנשים רבות לשמור על מראה של ציפורניים ארוכות, מטופחות ונקיות לאורך זמן.
איפור קבוע - גבות מצוירות, אייליינר קבוע, שפתיים עם צבע… איפור קבוע מהווה פתרון מושלם עבור נשים שרגילות ומעוניינות להתאפר אך לא רוצות להשקיע בכך יותר מדי זמן ומאמץ. קיימות כל מיני שיטות לאיפור קבוע כמו למשל איפור קבוע בשיטת השערה, איפור קבוע בשיטת החדרה של פיגמנטים ועוד.
כל מקצוע בתחום הקוסמטיקה דורש קורס נפרד בו מוקנה הידע המקצועי הנדרש.